รู้สึกวูบบริเวณกลางอกด้านล่างเป็นจังหวะ ประมาณ 5-6 ครั้งและหายไปและไม่มีอาการอื่นอีก อยากทราบว่าเป็นอาการของอะไรหรอคะ
สวัสดีค่ะ Ramidaอาการวูบน่าจะหมายถึงอาการเจ็บ ปวด หรือไม่สบายบริเวณอกด้านล่าง ซึ่งอาจมีสาเหตุมาจาก-โรคกระเพาะอาหารหรือลำไส้ส่วนต้นอักเสบ อาจทำให้จุกแน่นลิ้นปี่ได้ มักเกิดสัมพันธ์กับอาหารเช่นก่อนหรือหลังอาหาร-โรคกรดไหลย้อน ทำให้แสบร้อนกลางอก แน่นอก จุกแน่นลิ้นปี่ หายใจไม่สะดวกร่วมด้วยได้-โรคเกี่ยวกับปอดทำให้หายใจไม่สุด แต่มักมีอาการอื่นเช่นไอเรื้อรังร่วมด้วย-โรคเกี่ยวกับหัวใจเช่นหัวใจวายหรือทำงานไม่เท่าคนปกติ มักเหนื่อยเวลาออกแรง ขาบวม นอนราบไม่ได้ หายใจลำบากคงต้องดูว่ามีอาการของระบบใดระบบหนึ่งที่จำเพาะเจาะจงหรือไม่ร่วมด้วย หากมีอาการเรื้อรังหรือเป็นมากไม่หายไป ควรไปพบแพทย์เพื่อตรวจเพิ่มเติมการดูแลตัวเองเบื้องต้นดื่มน้ำมากๆ รับประทานอาหารอ่อนๆ หลีกเลี่ยงอาหารรสจัดหรืออาหารมื้อใหญ่ กินแล้วนั่งหัวสูงไว้อย่างน้อย 3 ชั่วโมง หลีกเลี่ยงการทำงานหรือยกของหนัก